《罗浮漫兴 其二》
明代·黎粤俊

石楼楼畔即通天，锦绣峰头紫翠连。瑶室淩空堪永日，铁桥高跨自何年。

羽车去后人稀到，玉笛吹时鹤共旋。再读黄庭参内景，梯飙吾拟访飞仙。

作者简介：黎粤俊，字肩吾。增城人。明思宗崇祯间诸生，十四年（一六四一）参修县志。著有《绮树丛稿》。事见清黄登《岭南五朝诗选》卷四、清康熙《增城县志》卷首曾受益《崇祯辛巳序》。